दूसरे की लाश ले गए परिजन, अस्पताल से फोन आया तो गलती का पता चला
ह्यूमन एरर है, लापरवाही करने वाले कर्मचारियों के खिलाफ कार्रवाई करेंगे : एसएमआे
एसएमओडाॅ. टेक राज भाटिया का कहना है कि यह ह्यूमन ऐरर है, सबंधित लापरवाही बरतने वाले कर्मचारियों पर कार्रवाई की जाएगी। लेकिन गलती प्रेम कुमार के परिजनों की भी है, जिन्होंने लाश देखे बिना प्रेम की जगह राकेश की लाश ले गए। शव गृह में कई डेडबॉडी साथ-साथ पड़ी होती हैं। इसके चलते गलती हुई है। परिजनों को भी इसे देखना चाहिए था।
भास्कर संवाददाता | गढ़शंकर
सिविलअस्पतालगढ़शंकर में शनिवार को उस समय हंगाम हो गया जब नवांशहर के गांव चांदपुर रुड़की के राकेश कुमार की लाश लेने उसके परिजन पहुंचे।
परिजनों ने जब देखा कि शवगृह में राकेश कुमार की लाश नहीं है तो उन्होंने अटेंडेंट से पूछा। अटेंडेट ने दूसरे व्यक्ति की लाश दिखाते हुए कहा कि यही राकेश कुमार है। जांच के बाद पता चला कि डेढ़ घंटा पहले शव गृह में राकेश की जगह हिमाचल के बिलासपुर जिले के प्रेम कुमार की लाश पड़ी थी। उसके परिजन गलती से राकेश की लाश ले गए हैं। प्रेम के परिजन राकेश की डेड बॉडी को 100 किमी दूर जा चुके थे। अस्पताल प्रबंधन ने फोन कर उन्हें बताया आैर लाश वापिस मंगवाकर राकेश के परिजनों को सौंपी। राकेश के परिजनों में बलाचौर से पार्षद प्रदीप कुमार रामा, जीजा राज कुमार, यशपाल अन्य लोगों का कहना है कि अस्पताल प्रबंधन ने पहले अपनी गलती मानने से इंकार कर दिया और रोष जताने पर उनसे दुर्व्यवहार किया। वहीं, एसएमओ ने आरोपों को नकारा है।
बता दें कि गढ़शंकर सिविल अस्पताल के शव गृह में शुक्रवार को दो शव रखे थे। जिनमें एक जिला नवांशहर की तहसील बलाचौर के गांव चांदपुर रूड़की के राकेश कुमार ( 40) पुत्र मनसा राम का और दूसरा हिमाचल के जिला बिलासपुर के प्रेम कुमार (36) का था। शनिवार सुबह प्रेम कुमार के पिता अन्य लोग उसका शव लेने पुहंचे। वे अस्पताल कर्मी की मौजूदगी में प्रेम कुमार की जगह राकेश कुमार का शव लेकर चले गए। इसके डेढ़ घंटे बाद राकेश के परिजन शव लेने पहुंचे और उन्होंने जब शव देखा तो वे राकेश की जगह दूसरे का शव देख हैरान रह गए। जिस पर उन्हें अस्पताल कर्मचारी को बताया तो उसने कहा यह राकेश का ही शव है। वहीं, प्रेम के परिजन राकेश का शव लेकर 100 किमी दूर जा चुके थे।
hin_Deva hin_Deva hin_Deva bho_Deva hin_Deva hin_Deva hin_Deva